Sonomos apygarda

Sonomos apygarda (angl. Sonoma County) – Jungtinių Amerikos Valstijų apygarda, esanti Kalifornijos šiaurvakarinėje dalyje. Pagal 2021 m. duomenis, Sonomos apygardoje gyveno 485 887 žmonės.Population  data.ers.usda.gov. Nuoroda tikrinta 2022-11-03. Sonomos apygardos būstinė yra įsikūrusi didžiausiame apygardos mieste – Santa Rozoje. Apygarda įsikūrusi į šiaurę nuo San Fransisko ir Marino apygardos, į pietus nuo Mensodino apygardos ir į vakarus nuo Napos ir Leiko apygardų. Vakarinius krantus skalauja Ramusis vandenynas, o pietinius – San Fransisko įlanka.

 Istorija 
Sonomos apygarda – viena seniausių apygardų Kalifornijoje, įkurta 1850 m. Pavadinimas kilo iš pakrantės mivokų kalbos žodžio, kuris reiškia „Mėnulio slėnis“.Sonoma  ereferencedesk.com. Nuoroda tikrinta 2022-11-03.

 Didžiausi miestai 

 Santa Roza (167 815 gyv. 2010 m.)
 Petaluma (57 941 gyv.)
 Ronerto Parkas (40 971 gyv.)
 Heldsburgas (11 254 gyv.)
 Sonoma (10 648 gyv.)

 Gyventojai 
2020 m. duomenimis Sonomos apygardoje gyveno 62,5 % baltųjų, 4,17 % azijiečių, 3,6 % mišrios rasės, 1,49 % afroamerikiečių, 1,25 % kitų rasių ir 27 % lotynoamerikiečių kilmės gyventojų.Sonoma County California datausa.io. Nuoroda tikrinta 2022-11-03.

 Šaltiniai 

Kategorija:Kalifornijos apygardos